Ixef III Asexzen n lqut deg usugnan n tmeṭṭut taqbaylit as-nbeddel wiyaḍ, mi d ass wiss kraḍ ad as- nexdem aman n lmelḥ ad yeqqim akken ad tneffer, mi it-nebɣa ad t-id-neddem. Ma yeww uzemmur yuɣal d abarkan ad nruḥ ṣbaḥ alamma d tameddit ad d-nuɣal, ad d-nelqeḍ azemmur ad d-neččer iqcwalen ad ten-id-nawi s axxam ad ten-nesmir, akken yal ass alamma d ass i deg ad nekfu, ad t-awwin ɣer tessirt ad iẓeḍ d zzit ad tt-id-awin ɣer uxxam ad tt-nesmiren ɣer ucbayli ».1 « Ad t-id-nekkes d azegzaw ad t-nessired ad neṭf aɛeqa aɛeqa ad t-neftek si ṭrufat s tjenwit, ad t-nerr ɣer lḥila ad as-nexdem cwiṭ n lmelḥ d lxeld ad as-nernu aman alamma yuflaw, ad t-nɣum. Mi ad nuḥ ɣer laxla ad nelqeḍ azemmur neɣ ad njemmeɛ abelluḍ ad tnawi. Ma ad yeww uzemmur ad yuɣal d abarkan ad nruḥ ɣer laxla, irgazen ad zwin ma d nekkenti s tilawin ad nelqeḍ ad neččar iqecwalen ad ten-id-nawi ɣer uxxam ad t-nesmir d aɛmur akken yall ass, mi d ass i deg nekfa ad t-awin yergazen ad t-id-zḍen d zzit ad tt-nesmir ɣer ucbayli»2.